CELEX: 62012CA0413
Language: lt
Date: 2013-12-05 00:00:00
Title: Byla C-413/12: 2013 m. gruodžio 5 d. Teisingumo Teismo (trečioji kolegija) sprendimas byloje ( Audiencia Provincial de Salamanca (Ispanija) prašymas priimti prejudicinį sprendimą) Asociación de Consumidores Independientes de Castilla y León prieš Anuntis Segundamano España SL (Prašymas priimti prejudicinį sprendimą — Direktyva 93/13/EEB — Regiono vartotojų apsaugos asociacijos pareikštas ieškinys dėl uždraudimo — Teritorinis teismingumas — Galimybės apskųsti pirmosios instancijos teismo sprendimą pripažinti kompetencijos neturėjimą nebuvimas — Valstybių narių procesinė autonomija — Lygiavertiškumo ir veiksmingumo principai)

15.2.2014   
            
            
               LT
            
            
               Europos Sąjungos oficialusis leidinys
            
            
               C 45/12
            
         2013 m. gruodžio 5 d. Teisingumo Teismo (trečioji kolegija) sprendimas byloje (Audiencia Provincial de Salamanca (Ispanija) prašymas priimti prejudicinį sprendimą) Asociación de Consumidores Independientes de Castilla y León prieš Anuntis Segundamano España SL
   
   (Byla C-413/12) (1)
   
   (Prašymas priimti prejudicinį sprendimą - Direktyva 93/13/EEB - Regiono vartotojų apsaugos asociacijos pareikštas ieškinys dėl uždraudimo - Teritorinis teismingumas - Galimybės apskųsti pirmosios instancijos teismo sprendimą pripažinti kompetencijos neturėjimą nebuvimas - Valstybių narių procesinė autonomija - Lygiavertiškumo ir veiksmingumo principai)
   2014/C 45/21
   Proceso kalba: ispanų
   
      Prašymą priimti prejudicinį sprendimą pateikęs teismas
   
   
      Audiencia Provincial de Salamanca
   
   
      Šalys pagrindinėje byloje
   
   
      Ieškovė: Asociación de Consumidores Independientes de Castilla y León
   
      Atsakovė: Anuntis Segundamano España SL
   
      Dalykas
   
   Prašymas priimti prejudicinį sprendimą — Audiencia Provincial de Salamanca — Ispanija — SESV 4, 12, 114 ir 169 straipsnių ir Europos Sąjungos pagrindinių teisių chartijos (OL C 364, 2000, p. 1) 38 straipsnio ir 1993 m. balandžio 5 d. Tarybos direktyvos 93/13/EEB dėl nesąžiningų sąlygų sutartyse su vartotojais (OL L 95, p. 29; 2004 m. specialusis leidimas lietuvių k., 15 sk., 2 t., p. 288) išaiškinimas — Pakankami ir veiksmingi nesąžiningų sąlygų naudojimo nutraukimo pagrindai — Vartotojų apsaugos asociacijos prevencinis ieškinys, kuriuo ginami kolektyviniai interesai ir kuriuo siekiama, kad ūkio subjektui būtų uždrausta naudoti nesąžiningas sąlygas — Nacionalinės civilinio proceso normos, pagal kurias jurisdikcija suteikiama atsakovo įsisteigimo vietos teismui — Nacionalinės teisės aktai, pagal kuriuos negalima apskųsti nutarties dėl teritorinės kompetencijos neturėjimo
   
      Rezoliucinė dalis
   
   1993 m. balandžio 5 d. Tarybos direktyvą 93/13/EEB dėl nesąžiningų sąlygų sutartyse su vartotojais ir veiksmingumo bei lygiavertiškumo principus reikia aiškinti taip, kad pagal juos nedraudžiami valstybės narės teisės aktai, kaip antai nagrinėjami pagrindinėje byloje, kuriuose numatyta, kad, kiek tai susiję su vartotojų apsaugos asociacijų ieškiniais dėl uždraudimo, pirma, tokie ieškiniai turi būti pateikti atsakovo įsisteigimo arba gyvenamosios vietos teismams ir, antra, pirmosios instancijos teismo sprendimai dėl teritorinės kompetencijos neturėjimo negali būti skundžiami.
   
      (1)  OL C 379, 2012 12 8.